Meta deher quddiem il-Kumitat tal-Kontijiet Pubbliċi (PAC) biex iwieġeb il-mistoqsijiet b'rabta mar-rapport tal-Awditur Ġenerali dwar l-Electrogas, id-Direttur kurrenti tal-Electrogas Paul Apap Bologna qal li mill-proġett hu għamel żero profitt. Hu spjega kif kien l-mikbi George Fenech li xtaq li jkun ibnu Yorgen li jmexxi dan il-proġett peress li 'dak iż-żmien Yorgen ma kellux ħafna x'jagħmel." Miguela Xuereb Xi ntqal illum: Paul Apap Bologna qal li min dan il-proġett għamel 'zero profit'. Hu spjega li l-konsorzju ħa Eur 4.1 miljun f' success fee u Eur 1.1 f' development fees għall-ispejjeż. Hu stqarr li qabel l-elezzjoni tal-2013 hu qatt ma mar jiddiskuti dan il-proġett mal-Partit Laburista. Huwa stqarr li iltaqa' mal-ex Prim Ministru Joseph Muscat qabel l-elezzjoni 2013 xi tlieta jew erba' darbiet f'attvitajiet soċjali. Huwa kompla jgħid li wara li f'9 ta' Jannar 2013 kien sema' l-proposta tal-Partit Laburista dwar il-ġenerazzjoni tal-enerġija bil-gass, mar jiddiskuti l-proposta tiegħu ma' Yorgen Fenech. Paul Apap Bologna qal li minkejja li s-sehem tiegħu fil-GEM naqas minn 33% għal 21%, madanakollu 10% li ngħata Yorgen Fenech ma kienux tiegħu. Huwa stqarr li ma kienx hu li għadda l-10% tal-ishma lil Fenech iżda peress li hu ma setax jikkommetti ruħu għall-aktar ispejjeż kapitali (CAPEX) kellu jnaqqas l-ishma tiegħu. Apap Bologna qal li meta kien mistieden għal birthday party ta' Yorgen Fenech u tah flixkun inbid. L-istess għamel Fenech meta kien tah "a nice bottle of wine because he was very generous" għal birthday tiegħu. Waranofsinhar it-tajjeb. Minn hawn u ftit ieħor se tibda laqgħa oħra tal-Kumitat Permanenti għall-Konitijiet Pubbliċi. Brian Tonna mistenni jkompli jwieġeb għal mistoqsijiet tal-kumitat. S'issa l-mistoqsijiet kolha saru min-naħa tal-membri tal-Oppożizzjoni. Ic-chairman tal-PAC Beppe Fenech Adami qal li wara li fis-seduta l-oħra, il-membri tal-Oppożizzjoni eżawrew id-domandi tagħhom lis-Sur Brian Tonna, il-membri tal-Gvern stqarrew li ma kellhom l-ebda domandi f'dan l-istadju. Fenech Adami ħabbar li xhud li jmiss se jkun Paul Apap Bologna. Paul Apap Bologna daħal flimkien mal-avukat tiegħu Giannella de Marco. Jinħoloq l-ewwel intopp, l-avukat Giannella de Marco twaqqaf ix-xhud milli jwieġeb domandi mhux relatata mal-kuntratt tal-Electrogas. L-ewwel domanda kienet dwar il-kumpanija li jmexxi s-Sur Apap Bologna. Paul Apap Bologna qal li peress li għamel żmien twil jaħdem u jistudja barra minn Malta, kien se jwieġeb il-mistoqsijiet bl-Ingliż. Paul Apap Bologna qal li SP Holdings hi l-unika domanda tiegħu nvoluta fil-kuntratt tal-electrogas. Fuq parir tal-avukat de Marco, Apap Bologna ma jwieġebx dwar kumpaniji oħra. Fenech Adami widdeb lix-xhud li jeżisti ruling tal-Ispeaker li hu ma jistax ma jweġibx domandi jekk mhux biex ma jinkriminax ruħu. L-Avukat de Marco qal li l-aħħar darba li dehret quddiem dan il-kumitat għall-klijent ieħor, dan il-kumitat instab ħati ta' ksur tad-drittijiet tal-bniedem f'diversi qrati. L-Avukat de Marco qal li hi nfurmata li fil-konfront tal-klijent tagħha ma instabx l-ebda 'wrongdoing'. Paul Apap Bologna qal li ġie mistoqsi fil-kuntest tal-Inkjesta Pubblika kif ukoll mill-Maġistrat Charmaine Galea fl-inkjesta dwar il-Panama Papers. Apap Bologna qal li minkejja li qabel l-proġett tal-electrogas, hu qatt ma kien involut fil-ġenerazzjoni tal-enerġija, hu mrawwem biex jaħdem f'oqsma differenti. Apap Bologna qal li hu minority shareholder fil-kumpanija GEM li hi parti mill-electrogas. Ix-xhud stqarr li s-sehem tiegħu hu ta' 21% biss. Huwa qal li minkejja li s-sehem tiegħu fil-GEM naqas minn 33% għal 21%, madanakollu 10% li ngħata Yorgen Fenech ma kienux tiegħu. Huwa stqarr li ma kienx hu li għadda l-10% tal-ishma lil Fenech iżda peress li hu ma setax jikkommetti ruħu għall-aktar ispejjeż kapitali (CAPEX) kellu jnaqqas l-ishma tiegħu. Apap Bologna qal li l-ishma tiegħu fil-GEM naqsu darbtejn biex minn 33% niżel għal 21% peress li darbtejn ma setax jikkommetti ruħu għall-ispejjeż kaptiali. Huwa qal li l-ishma ingħataw lil Fenech mill-shareholders kollha tal- GEM u dawn ingħataw lil Fenech peress li hu kien qed jmexxi l-proġett 'il quddiem. Huwa qal li l-Kumpanija ta' Yorgen Fenech – New Energy ġiet mwaqqfa fit-2 ta' Mejju 2014 u ftit wara ngħata l-ishma. Apap Bologna qal li t-tieni raġuni għalfejn l-ishma ngħataw lil Fenech kienet għall-fatt li Yorgen Fenech dehrlu li kien qed jagħmel ħafna xogħol u allura talab iktar ishma. Paul Apap Bologna qal li fil-pjan tal-Enemalta fl-2006 li l-ġenerazzjoni tal-enerġija f'Malta kellha tinqaleb għal gas. Huwa qal li din id-deċiżjoni tal-kabinett u l-fatt li Malta kellha kontijiet tad-dawl għoljin ġegħlu jieħu interess f'dan il-qasam. Apap Bologna qal li kien ippropona l-proġett tiegħu għall-ġenerazzjoni tal-gass għall-ewwel darba mal-eks Prim Ministru Lawrence Gonzi. Hu qal li Gonzi kien stqarr miegħu li hu ma kienx l-ewwel wieħed li mar quddiemu f'dan il-pjan. Apap Bologna qal li kien l-eks Ministru John Dalli li ntroduċieh lill-Prim Ministru u ltaqa' ukoll ma' Austin Gatt u George Pullicino. Apap Bologna kompla jgħid li wara li f'9 ta' Jannar 2013 kien sema' l-proposta tal-Partit Laburista dwar il-ġenerazzjoni tal-enerġija bil-gass, mar jiddiskuti l-proposta tiegħu ma' Yorgen Fenech. Huwa qal li qabel l-elezzjoni tal-2013 hu qatt ma mar jiddiskuti dan il-proġett mal-Partit Laburista. Huwa stqarr li iltaqa' mal-ex Prim Ministru Joseph Muscat qabel l-elezzjoni 2013 xi tlieta jew erba' darbiet f'attvitajiet soċjali. L-Avukat de Marco waqqfet lil Paul Apap Bologna milli jagħti dettalji dwar il-laqgħat li kellu ma' Joseph Muscat. Hi qalet li dawn huma domandi barra mir-remit tal-Kumitat u l-membri tal-Kumitat ma kienx hemm biex jirbħu xi punti politiċi. Dr Karol Aquilina ġibed l-attenzjoni tal-Kumitat li Apap Bologna ma kienx qed iwieġeb għall-mistoqsijiet tal-kumitat. Beppe Fenech Adami qal li dawn il- private meetings kienu ikliet u mhux stand-up functions, f'dar ta' Ministru attwali (sitting minister). Apap Bologna ċaħad li qatt iltaqa' ma' Keith Schembri u l-eks Ministru Konrad Mizzi qabel l-elezzjoni tal-2013. Dr Karol Aquilina qal li minkejja li x-xhud ma jridx jwieġeb, il-kumitat se jasal għall-verità "iżda ma nafx jekk din il-verità hux se togħġob lix-xhud." Apap Bologna qal li fit-18 ta' Jannar iltaqa' ma' Yorgen Fenech u ppreżentalu l-proposta tiegħu. Fenech qal li hu kien se jiddiskuti l-proposta ma' missieru George Fenech. Apap Bologna qal li ftit wara kien mar jiltaqa' ma George Fenech, li kien stqarr miegħu li l-Grupp Tumas kien diġa għamel bid għall-impjant li ngħata lill BWSC u li kellu partners Iżraeliti. Apap Bologna qal li dan seħħ qabel l-elezzjoni tal-2013u kien f'dan il-punt li imbagħad tkellmu ma' Joe Gasan. Huwa qal li qabel ma tkellmu ma' Gas Oil, kien kellem lil Rolls Royce, Siemens u EDF biex jidħlu partners magħhom. Huwa qal li kkuntattja direttament lill-Kap tal-GasOil innifsu Bert Cooper tramite ħabib tal-iskola tiegħu. Paul Apap Bologna qal li qabel ma mar ikellem lil Yorgen Fenech, Fenech qatt ma kien ħareġ f'din l-idea. Dr Karol Aquilina nsista li Apap Bologna kien ħabib tal-qalb ta' Yorgen Fenech. Ix-xhud ma weġibtx. Apap Bologna qal li ilu sentejn ma jara lil Yorgen Fenech. Apap Bologna qal li l-proġett tal-Electrogas kien l-ewwel darba li ppropona lil Yorgen Fenech biex jidħol miegħu f'negozju. Huwa qal li darba kien għen lill-missier Yorgen Fenech fuq xi mediċinali, peress li kien marid. Apap Bologna qal li meta kien mistieden għal birthday party ta' Yorgen Fenech u tah flixkun inbid. L-istess għamel Fenech meta kien tah "a nice bottle of wine because he was very generous" għal birthday tiegħu. L-Avukat de Marco tagħti parir lill-klijenti biex ma jirrispondix. Huwa qal li Siemens daħlu fil-konsorju ftit ġimgħat qabel għalqet l-EOI (Expression of Interest). Apap Bologna qal li Siemens għażlu l-konsorzju tagħhom minkejja li kienu ddiskutew il-proġetti ma' konsorzji oħra peress li kienu diġà għamlu ħafna xogħol fl-2006. Huwa qal imbagħad daħlu ukoll Socar u Gas Oil. Huwa qal li kien George Fenech xtaq li jkun ibnu Yorgen li jmexxi dan il-proġett peress li 'dak iż-żmien Yorgen ma kellux ħafna x'jagħmel." Apap Bologna qal li l-konsorzju tagħhom qatt ma ppropona tankijiet fuq l-art. Id-deputat Nazzjonalista Ryan Callus qal matul l-inkjesta pubblika, Apap Bologna stqarr mod ieħor li r-raġuni li l-proġett ngħata lil Yorgen Fenech peress li hu ma kellux "technical know-how to put this together." Apap Bologna qal li min dan il-proġett għamel 'zero profit'. Hu spjega li l-konsorzju ħa Eur 4.1 miljun f' success fee u Eur 1.1 f' development fees għall-ispejjeż.